**KÉRELEM**

*figyelmeztető jelzést adó készülék használatának nyilvántartásba vételéhez*

Alulírott ……………………………………………………… (szem.ig. sz.: …………………………

an.: ……………………...………...… szül. hely és idő:……………………………….…………….

tel.: …………………………) ………..………………………………………………. sz. alatti lakos,

mint a tárgyi gépjármű tulajdonosa / üzembentartója\*

**vagy**

Cég neve\*\*: ……………………...………...…………. Cg.…………………………….…………….

Cég képviselőjének neve: ……………………………………………………………………………..

Székhelye: ……………………………………………………… Tel.: ………………..…..………….

mint a tárgyi gépjármű tulajdonosa / üzembentartója\*, ill. annak meghatalmazottja\*\*\*

**kérem, hogy a/az ………………………………………………. forgalmi rendszámú gépjármű**

**vonatkozásában figyelmeztető jelzést adó készülék használatát a járműnyilvántartásba**

**bejegyezni szíveskedjenek.**

Kérelmem indoka a megkülönböztető és figyelmeztető jelzést adó készülékek felszerelésének és használatának szabályairól szóló 12/2007. (III. 13.) IRM rendelet 9. §-ának alábbi pontja: ……………………………\*\*\*\*

Kérelmező a figyelmeztető jelzés felszerelését és használatát megalapozó tevékenységét a fenti forgalmi rendszámú gépjárművel végzi.

Kelt: ………….………., 20…..… év ………… hó ………… nap

 ……………………………………

 Kérelmező

\* A megfelelőt kérjük aláhúzni.

\*\* Jogi személy, jogi személyiséggel nem rendelkező szervezet vagy egyéni vállalkozó

\*\*\* A meghatalmazás csatolandó

\*\*\*\* Lásd Tájékoztatásban

***A kérelmet átvettem:***

*dátum:* *……………………………………*

 *Ügyintéző*

*PH.*

**TÁJÉKOZTATÁS**

A megkülönböztető és figyelmeztető jelzés felszerelésével, engedélyezésével, használatával és visszavonásával kapcsolatos közigazgatási hatósági eljárásra vonatkozó kiegészítő és eltérő szabályokról szóló 486/2017. (XII. 29.) Korm. rendelet szerint

4. § (1) A figyelmeztető jelzést adó készülék felszerelésének engedélyezése iránti kérelem esetén a kérelmező igazolja azt, hogy a figyelmeztető jelzés felszerelését és használatát megalapozó tevékenységet végez.

(2) Ha a figyelmeztető jelzést adó készülék felszerelésének engedélyezése iránti kérelmet benyújtó a figyelmeztető jelzés felszerelését és használatát megalapozó tevékenységét megbízás alapján végzi, a figyelmeztető jelzést adó készülék felszerelésének engedélyezése iránti eljárás során ezt is igazolni köteles.

3. A megkülönböztető jelzést adó és a figyelmeztető jelzést adó készülékek engedélyezésének közös szabályai

5. § A jármű üzembentartója részére miniszteri rendeletben meghatározott egyes tényeknek a járműnyilvántartásba, illetve a forgalmi engedélybe történő bejegyezésére irányuló kötelezettség teljesítéséhez a jármű üzembentartója igazolja

a) a közlekedési igazgatási hatóságnál a megkülönböztető vagy figyelmeztető jelzést adó készülék felszerelésére vonatkozó jogosultságot,

b) hogy a hatósági engedélyhez kötött felszereléshez szükséges engedéllyel rendelkezik, továbbá

c) a megkülönböztető jelzésre vonatkozóan, hogy a jármű műszaki megvizsgálására megkülönböztető jelzéssel felszerelten került sor.

A megkülönböztető és figyelmeztető jelzést adó készülékek felszerelésének és használatának szabályairól szóló 12/2007. (III. 13.) IRM rendelet 9. §-a alapján:

**(1) Nem kell hatósági engedély a figyelmeztető jelzést adó készülék felszereléséhez**

a) az út, úttartozék vagy közmű építésére, ellenőrzésére, fenntartására (javítására), illetőleg tisztítására szolgáló járműre,

b) a települési (kommunális) hulladék, ide értve a szelektíven gyűjtött hulladék szállítását végző járműre,

c) a jogszabályban előírt hosszúsági vagy szélességi méretet meghaladó méretű járműre, és járműszerelvényre,

d) a külön jogszabályban meghatározott mezőgazdasági erőgépekre,

e) a radioaktív anyagot hatósági engedély birtokában szállító járműre, ha annak használatát az engedélyben előírták,

f) a külön jogszabályban megengedett hosszúsági vagy szélességi méretet a rakománya miatt meghaladó járműre, amennyiben annak használatát az útvonalengedély előírja,

g) a közlekedési hatóság jogszabályban meghatározott ellenőrzési feladatát végző járművére,

h) a külön jogszabályban előírt hosszúsági vagy szélességi méretet meghaladó járművet esetenként kísérő járműre,

i) a mezőgazdasági vontatóból vagy lassú járműből és mezőgazdasági vontatmányból álló járműszerelvényre, ha az a külön jogszabályban előírt hosszúsági vagy szélességi méretet meghaladja,

j) a polgárőri szolgálat

ja) ellátására rendszeresített, a polgárőr szervezet üzemeltetésében, tulajdonában lévő járműre, valamint

jb) ellátása során használt járműre,

k) a polgári frekvenciagazdálkodó hatóság rádióellenőrzési, rádiófelderítési, rádiómegfigyelési, zavarvizsgálati és mérőszolgálati tevékenység ellátására rendszeresített járművére,

l) a Rendőrség 3. § (1) bekezdés k) pont ka) alpontjában meghatározott feladatai ellátásához rendszeresített járművére, amennyiben a megkülönböztető jelzés és figyelmeztető jelzés együttesen került kialakításra,

m) a nemzetközi közúti árufuvarozási piachoz való hozzáférés közös szabályairól szóló, 2009. október 29-i 1072/2009/EK európai parlamenti és tanácsi rendeletben meghatározott közösségi engedéllyel, nemzetközi közúti árufuvarozást végző vállalkozás által üzemben tartott, N3 járműkategóriába tartozó tehergépkocsira és vontatóra,

n) a munkavédelmi hatóság és a munkaügyi hatóság jogszabályban meghatározott ellenőrzési és kivizsgálási tevékenysége ellátására rendszeresített járművére,

o) a gyorsforgalmi út kezelőjének a 3. § (1) bekezdés j) pontjában meghatározott járművére, ha a megkülönböztető jelzés és figyelmeztető jelzés együttesen került kialakításra,

p) a személy- és vagyonvédelmi tevékenységet folytató vállalkozás vagy személy távfelügyeleti tevékenységet végző gépjárműveire,

q) a Közbeszerzési és Ellátási Főigazgatóság kormányzati logisztikai feladatokat ellátó gépjárműveire,

r) a Nemzeti Szakértői és Kutató Központ szakértői tevékenységének ellátása során használt gépjárműveire.

**(2) az (1) bekezdés e), f), h) pontja, j) pont jb) alpontja, p) és r) pontja esetében csak mozgatható üzemmódú (mobil) figyelmeztető jelzést adó készüléket lehet használni, amelyet az adott feladat végrehajtásához szükséges időtartamra lehet a járműre felszerelni.**

Míg a 12. § értelmében:

(1) A jármű üzembentartója köteles

a) a 3. § (1) bekezdés a)-d), f) és i)-m) pontjában, valamint a 9. § (1) bekezdés a)-c), g) pontjában, j) pont ja) alpontjában, k), n) és q) pontjában meghatározott esetekben a készülékek felszerelését és leszerelését,

b) a 4. § (1) bekezdésében és a 10. § (1) bekezdésében meghatározott esetekben az engedélyezés tényét, az engedély időbeli hatálya megszűnésének időpontját, az engedély visszavonása esetén a visszavonás tényét, az engedélyező, illetve visszavonó hatóság megnevezését és a határozat számát

**a bejegyezésre okot adó körülménytől számított tizenöt napon belül a közlekedési igazgatási hatóságnál a járműnyilvántartásba bejegyeztetni.** A kötelezettség kiterjed az a) pontnál a jogosultságnak, b) pontnál az engedélyezés tényének, lejárta időpontjának, illetve visszavonásának a forgalmi engedélybe történő bejegyeztetésére is.

 (3) Az engedély időbeli hatálya kérelemre, alkalmanként a 4. § (2) bekezdésében és a 11. § (1) bekezdésében meghatározott határidővel meghosszabbítható, ha a kérelmező az engedély hatályban tartását kezdeményezi, és a kiadására vonatkozó feltételek - azok ismételt vizsgálata alapján - biztosítottak.

**(4) Az (1) bekezdés szerinti jogosultságnak a járműnyilvántartásba és a forgalmi engedélybe történő bejegyzéséig a megkülönböztető és a figyelmeztető jelzést adó készülék nem használható.**